1.

A természetes személyeknek az „A. Az 1a. cikk (1) bekezdésében említett természetes személyek jegyzéke” cím alatt meghatározott jegyzéke a következő bejegyzésekkel egészül ki: Név Azonosító adatok Indokolás A jegyzékbe vétel időpontja „1. DIAW, Malick Születési hely: Ségou Születési idő: 1979.12.2. Állampolgárság: mali Útlevélszám: B0722922, érvényes 2018. 8.13-ig Nem: férfi Tisztség: az Átmeneti Nemzeti Tanács (National Transition Council) (az átmeneti folyamat jogalkotó szerve) elnöke, ezredes Cím: Koulouba – Présidence de la République. 00223 BAMAKO Malick Diaw Assimi Goïta ezredes belső körének fontos tagja. Kati harmadik katonai régiójának vezérkari főnökeként – Ismaël Wagué vezérezredes, Assimi Goïta ezredes, Sadio Camara ezredes és Modibo Koné ezredes mellett – a 2020. augusztus 18-i államcsíny egyik felbujtója és vezetője volt. Malick Diaw ezért felelős a Mali békéjét, biztonságát és stabilitását veszélyeztető fellépésekért, illetve politikákért. Malick Diaw 2020 decembere óta az Átmeneti Nemzeti Tanács (National Transitional Council, CNT) elnöke és így az átmenet egyik kulcsszereplője. A CNT nem ért el jelentős előrehaladást a 2020. október 1-jei, átmenetről szóló chartában foglalt „missziók” tekintetében, holott azokat 18 hónapon belül véghez kellett volna vinni; ezt bizonyítja azt is, hogy a CNT nem hagyta jóvá a választási törvény tervezetét. Emiatt késedelmet szenved a választások megszervezése, és ezzel a mali politikai átmenet sikeres megvalósítása. Az ECOWAS 2021 novemberében egyedi szankciókat fogadott el az átmeneti hatóságokkal (és Malick Diaw-val) szemben a választások megszervezésének és az átmenet véghezvitelének késleltetése miatt. Malick Diaw tehát akadályozza és aláássa a mali politikai átmenet sikeres megvalósítását. 2022.2.4. 2. WAGUÉ, Ismaël Születési hely: Bamako Születési idő: 1975.3.2. Állampolgárság: mali Útlevélszám: AA0193660, diplomata-útlevél, érvényes 2023.2.15-ig Nem: férfi Tisztség: megbékélésért felelős miniszter, vezérezredes Cím: Koulouba – Présidence de la République. 00223 BAMAKO Ismaël Wagué vezérezredes Assimi Goïta ezredes belső körének egyik fontos tagja, és –Goïta ezredes, Sadio Camara ezredes, Modibo Koné ezredes és Malick Diaw mellett – a 2020. augusztus 18-i államcsínyért felelős egyik kulcsszereplő volt. 2020. augusztus 19-én bejelentette, hogy a hadsereg átvette a hatalmat, majd a Népmentési Nemzeti Bizottság (National Committee for the Salvation of the People, CNSP) szóvivője lett. Ismaël Wagué ezért felelős a Mali békéjét, biztonságát és stabilitását veszélyeztető fellépésekért. Ismaël Wagué 2020 októbere óta az átmeneti kormány megbékélésért felelős minisztere és így ő felel a mali békéről és megbékélésről szóló megállapodás végrehajtásáért. A 2021. októberi nyilatkozatával hozzájárult ahhoz, hogy a békét és nemzeti megbékélést célzó megállapodás nyomonkövetési bizottságának (Comité de Suivi de l'Accord, CSA) működése és ezzel együtt a megállapodásnak az átmenetről szóló charta 2. cikkében előírt végrehajtása is megbénuljon. Az ECOWAS 2021 novemberében egyedi szankciókat fogadott el az átmeneti hatóságokkal (és Ismaël Waguéval) szemben a választások megszervezésének és az átmenet véghezvitelének késleltetése miatt. Ismaël Wagué ezért felelős a Mali békéjét, biztonságát és stabilitását veszélyeztető fellépésekért, továbbá a mali politikai átmenet sikeres véghezvitelének akadályozásáért és aláásásáért. 2022.2.4. 3. MAÏGA, Choguel Születési hely: Tabango, Gao, Mali Születési idő: 1958.12.31. Állampolgárság: mali Útlevélszám: Diplomata-útlevél száma: DA0004473 (kiállította: Mali), kiállított schengeni vízum Nem: férfi Tisztség: miniszterelnök Cím: Koulouba – Présidence de la République. 00223 BAMAKO Choguel Maïga 2021 júniusa óta miniszterelnökként vezeti Mali átmeneti kormányát, mely a 2021. május 24-i államcsínyt követően állt fel. Ellentétben a reformokkal és a választásokkal kapcsolatos ütemtervvel, amelyről megállapodás született az ECOWAS-szal az átmenetről szóló chartával összhangban, 2021. júniusban bejelentette az „Assises nationales de la refondation” (ANR) megszervezését, amit a reformot megelőző folyamatként és a 2022. február 27-re tervezett választások megszervezésének előfeltételeként mutatott be. Amint azt Choguel Maïga maga bejelentette, az ANR megtartását többször elhalasztották, a választásokat pedig későbbre tolták. Az ANR-en való részvételt – melyet végül 2021 decemberében rendeztek meg – számos érdekelt fél bojkottálta. Az ANR végső ajánlásai alapján az átmeneti kormány új ütemtervet állított fel, amely szerint az elnökválasztásokat 2026 decemberében fogják tartani, ami tehát lehetővé teszi az átmeneti hatóságok számára, hogy több mint öt évig hatalmon maradjanak. Az ECOWAS 2021 novemberében egyedi szankciókat fogadott el az átmeneti hatóságokkal (és Choguel Maïga miniszterelnökkel) szemben a választások megszervezésének és az átmenet véghezvitelének késleltetése miatt. Az ECOWAS hangsúlyozta, hogy az átmeneti hatóságok ürügyként használták a reformok megvalósítása iránti igényt arra, hogy meghosszabbítsák az átmenetet és demokratikus választások nélkül megtartsák a hatalmat. Pozíciójánál fogva Choguel Maïga közvetlenül felelős az átmenetről szóló chartában előirányzott választások elhalasztásáért, következésképpen pedig akadályozza és aláássa a mali politikai átmenet sikeres megvalósítását különösen azáltal, hogy akadályozza és aláássa a választások megtartását és a hatalom választott hatóságok részére történő átadását. 2022.2.4. 4. MAÏGA, Ibrahim Ikassa Születési hely: Tondibi, Gao régió, Mali Születési idő: 1971.2.5. Állampolgárság: mali Útlevélszám: Mali által kiállított diplomata-útlevél Nem: férfi Tisztség: az újraalapításért felelős miniszter Cím: Koulouba – Présidence de la République. 00223 BAMAKO Ibrahim Ikassa Maïga az M5-RFP (Mouvement du 5 Juin-Rassemblement des Forces patriotiques – Június 5. mozgalom – A patrióta erők szövetsége) stratégiai bizottságának tagja, mely szervezet kulcsfontosságú szerepet játszott Ibráhim Búbkar Kíta elnök lemondatásában. Ibrahim Ikassa Maïga – mint 2021 júniusa óta az újraalapításért felelős miniszter –feladata volt a Choguel Maïga által bejelentett „Assises nationales de la Refondation” (ANR) megtervezése. Ellentétben a reformokkal és a választásokkal kapcsolatos ütemtervvel, amelyről megállapodás született az ECOWAS-szal az átmenetről szóló chartával összhangban, az ANR megszervezését a reformot megelőző folyamatként és a 2022. február 27-re tervezett választások megszervezésének előfeltételeként jelentette be az átmeneti kormány. Amint azt Choguel Maïga bejelentette, az ANR megtartását többször elhalasztották, a választásokat pedig későbbre tolták. Az ANR-en való részvételt – melyet végül 2021 decemberében rendeztek meg – számos érdekelt fél bojkottálta. Az ANR végső ajánlásai alapján az átmeneti kormány új ütemtervet állított fel, amely szerint az elnökválasztásokat 2025 decemberében fogják tartani, ami tehát lehetővé teszi az átmeneti hatóságok számára, hogy több mint öt évig hatalmon maradjanak. Az ECOWAS 2021 novemberében egyedi szankciókat fogadott el az átmeneti hatóságokkal (és Ibrahim Ikassa Maïgával) szemben a választások megszervezésének és az átmenet véghezvitelének késleltetése miatt. Az ECOWAS hangsúlyozta, hogy az átmeneti hatóságok ürügyként használták a reformok megvalósítása iránti igényt arra, hogy meghosszabbítsák az átmenetet és demokratikus választások nélkül megtartsák a hatalmat. Az újraalapításért felelős miniszterként betöltött pozíciójánál fogva Ibrahim Ikassa Maïga akadályozza és aláássa a mali politikai átmenet sikeres megvalósítását különösen azáltal, hogy akadályozza és aláássa a választások megtartását és a hatalom választott hatóságok részére történő átadását. 2022.2.4. 5. DIARRA, Adama Ben más néven: Ben Le Cerveau Születési hely: Kati, Mali Állampolgárság: mali Útlevélszám: Mali által kiállított diplomata-útlevél, kiállított schengeni vízum Nem: férfi Tisztség: az Átmeneti Nemzeti Tanács (National Transition Council) (az átmeneti folyamat jogalkotó szerve) tagja Cím: Koulouba – Présidence de la République. 00223 BAMAKO Adama Ben Diarra – aki Camarade Ben Le Cerveau néven vált ismertté – a Június 5. mozgalom – A patrióta erők szövetsége (M5-RFP – Mouvement du 5 Juin-Rassemblement des Forces patriotiques) egyik fiatal vezetője, amely kulcsfontosságú szerepet játszott Ibráhim Búbkar Kíta elnök lemondatásában. Adama Ben Diarra emellett a Yéréwolo – az átmeneti hatóságokat támogató legfőbb szervezet – vezetője és 2021. december 3. óta az Átmeneti Nemzeti Tanács (National Transitional Council, CNT) tagja. A CNT nem tett jelentős előrelépést a 2020. október 1-jei, átmenetről szóló chartában foglalt „missziók” tekintetében, amelyeket 18 hónapon belül véghez kellett volna vinni: így például a CNT-nek nem sikerült jóváhagyni a választási törvény tervezetét. Ez hozzájárul ahhoz, hogy késedelmet szenved a választások megszervezése, és ezzel a politikai átmenet sikeres megvalósítása. Adama Ben Diarra politikai gyűlések során és a közösségi hálózatokon aktívan szorgalmazza és támogatja az átmenet meghosszabbítását, kijelentve, hogy az átmeneti hatóságok által az „Assises nationales de la Refondation” (ANR, Nemzeti Újraalapítási Kongresszus) megtartását követően javasolt ötéves átmeneti időszak a mali nép őszinte vágya. Ellentétben a reformokkal és a választásokkal kapcsolatos ütemtervvel, amelyről megállapodás született az ECOWAS-szal az átmenetről szóló chartával összhangban, az ANR-t az átmeneti kormány a reformot megelőző folyamatként és a 2022. február 27-re tervezett választások megszervezésének előfeltételeként mutatta be. 2022.2.4.” Amint azt Choguel Maïga bejelentette, az ANR megtartását többször elhalasztották, a választásokat pedig későbbre tolták. Az ANR-en való részvételt – melyet végül 2021 decemberében rendeztek meg – számos érdekelt fél bojkottálta. Az ANR végső ajánlásai alapján az átmeneti kormány új ütemtervet állított fel, amely szerint az elnökválasztásokat 2025 decemberében fogják tartani, ami tehát lehetővé teszi az átmenet számára, hogy több mint öt évig hatalmon maradjon. Az ECOWAS 2021 novemberében egyedi szankciókat fogadott el az átmeneti hatóságokkal (és Adama Ben Diarrával) szemben a választások megszervezésének és az átmenet véghezvitelének késleltetése miatt. Az ECOWAS hangsúlyozta, hogy az átmeneti hatóságok ürügyként használták a reformok megvalósítása iránti igényt arra, hogy meghosszabbítsák az átmenetet és demokratikus választások nélkül megtartsák a hatalmat. Adama Ben Diarra tehát akadályozza és aláássa a mali politikai átmenet sikeres megvalósítását különösen azáltal, hogy akadályozza és aláássa a választások megtartását és a hatalom választott hatóságok részére történő átadását.